钦定古今图书集成/历象汇编/乾象典/第087卷 > 朱子语类 > 《秋霜赋》阙名
## 钦定古今图书集成/历象汇编/乾象典/第087卷 > 朱子语类 > 《秋霜赋》阙名

“目长空以流思，伟繁霜之独异，虽变露而成形，不凭
云以自致，向朝阳而既灭，逢夜晴而又坠。候暖而止，
乘寒则飞。当鹰隼之始击，值鸿雁之初归，棱棱作气，
凛凛生威，比齐纨之颜色，夺楚剑之光辉。及其降，池
塘被，原陆衰，众草落，群木萎南涧之白𬞟，碎东篱之
紫菊，梧桐为之失影，蕖荷为之消馥。”岂直若斯而已，
徒美其威不妄作，动随物情，因其死者而死，保其生
者而生，雕芝兰而无怨色，拂松竹而不伤荣。譬大圣
行刑，必顺于时序；通贤用法，不害于坚贞。至若蒲海
之居，桑河之汭，侵战士之马蹄，封将军之狐毳，沾翠
幕而生冷，冻朱旗而自脆，助阴氛之肃杀，壮坚冰之
体势。“三冬闺阁兮贮相思，万里关山”兮，苦留滞；不私
与己，触物而止。疑薄雾之初覆，似轻尘之未起。陵厉
自然，严凝莫拟。故能发挥司寇，光扬御史。明忠臣之
无事，承君子之所履。